4. ΑΠΟΦΑΣΙΣ ΥΠΟΥΡΓΩΝ ΕΘΝΙΚΗΣ ΑΜΥΝΗΣ ΚΑΙ ΟΙΚΟΝΟΜΙΚΩΝ Αριθ.33236/644 της 13 Μαρτ./3 Μαΐου  1971  (ΦΕΚ Β' 323) Περί χορηγήσεως επιδόματος επικινδύνου εργασίας και δυσμενών όρων διαβιώσεως εις το προσωπικόν της Μονάδος Αεροπορικής Εξυπηρετήσεως Δημοσίων Υπηρεσιών (Μ.Α.Ε.Δ.Υ.). Εξεδόθη εις εκτέλεσιν του καταργηθέντος Ν.Δ.474/1970. Βλ. ήδη Νόμ.402/1976 (κατωτ. άριθ.10). 5. .ΝΟΜΟΘΕΤ. ΔΙΑΤΑΓΜΑ υπ' αριθ.907 της 8/11 Ιουν. 1971 (ΦΕΚ Α' 118). Περί του παρεχομένου επιδόματος δυσχερούς διαβιώσεως κλπ. εις το επί σχέσει εργασίας ιδιωτικού δικαίου τελούν προσωπικόν του Δημοσίου, Ν.Π.Δ.Δ., των Δημοσίων Επιχειρήσεων και των Οργανισμών Κοινής Ωφελείας. (Διορθ. Ημαρτ. ΦΕΚ Α' 119/15 Ιουν. 1971). Άρθρ.1.-Το εις το επί σχέσει εργασίας ιδιωτικού δικαίου τελούν προσωπικόν του  Δημοσίου, των Νομικών Προσώπων Δημοσίου Δικαίου, των Δημοσίων Επιχειρήσεων και των Οργανισμών Κοινής Ωφελείας παρεχόμενον, προς αντιμετώπισιν των συνθηκών δυσχερούς διαβιώσεως ή προς βελτίωσιν συσσιτίου, επίδομα ή οιαδήποτε άλλη προς τον σκοπόν τούτον οικονομική ενίσχυσις, δεν αποτελεί τακτικάς αποδοχάς και δεν συνυπολογίζεται προς καθορισμόν ιδία των δώρων Χριστουγέννων και Πάσχα, του επιδόματος ετησίας κανονικής αδείας, των αποδοχών πάσης φύσεως αδείας, του οικογενειακού επιδόματος, των κλιμακίων και πολυετιών ουδέ των παροχών λόγω εργασίας κατά τας Κυριακάς και εξαιρεσίμους ημέρας, νυκτερινής εργασίας, υπερωριακής απασχολήσεως και αποζημιώσεως εκτός έδρας. Άρθρ.2.-1.Αποσβέννυται οιαδήποτε αξίωσις του ως ανωτέρω προσωπικού, οποτεδήποτε γεννηθείσα και οπωσδήποτε σχέσιν έχουσα προς την εν άρθρ.1 του παρόντος αιτίαν. Τυχόν καταβληθέντα εκ της αιτίας ταύτης ποσά δεν αναζητούνται. (Αντί για τη σελ. 420,81(β) .Σελ. 420,81(γ) Τεύχος 626–Σελ.67 Επιδόματα Δημ.Υπαλλήλων-Στρατιωτκών-Σωμ.Ασφαλείας κ.λπ. 2.Ζ.ω.1-5 2.Αι διατάξεις του παρόντος καταλαμβάνουν και τας εκκρεμείς ενώπιον παντός δικαστηρίου, συμπεριλαμβανομένου και του Αρείου Πάγου, δίκας. Άρθρ.3.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 